Counter-Strike: Global Offensive

**Counter-Strike: Global Offensive** (**CS:GO**; ) — шматкарыстальніцкая кампутарная гульня, распрацаваная кампаніямі Valve ды Hidden Path Entertainment. Апошняя асноўная гульня ў сэрыі гульняў ''Counter-Strike''; як і ўсе гульні сэрыі, яна прысьвечаная супрацьстаяньню тэрарыстаў ды войскаў адмысловага прызначэньня.

Выйсьце на ПК пад кіраваньнем Windows, на кампутарах Mac ды гульнявых кансолях Xbox 360 і PlayStation 3, адбылося 21 жніўня 2012 року. У 2014 годзе была выпушчаная на Linux, а ў 2016 годзе стала даступная, у рамках праґрамы зваротнае сумяшчальнасьці, на Xbox One. У 2018 годзе была выпушчаная дармовая вэрсія (**Counter-Strike: Global Offensive Free Edition**) з магчымасьцю гуляць з рэальнымі гульцамі, прадстаўленыя і двубоі з ботамі. Зь 7 сьнежня 2018 року поўная вэрсія стала бескаштоўнаю, і яе папулярнасьць моцна ўзрасла.

## Гісторыя распрацаваньня
Першыя навіны аб распрацаваньні гульні зьявіліся разам з афіцыйным анонсам — 12 жніўня 2011 року. Чуткі аб тым, што кампанія Valve, адказная за сэрыю гульняў ''Counter-Strike'', распрацоўвае новую частку гульні (апошняю на той момант асноўнаю гульнёю сэрыі, ня ўлічваючы асобную вэрсію, накіраваную на азіяцкую аўдыторыю, была *[[Counter-Strike: Source]]* 2004 року), распаўсюджваліся некалькімі днямі раней.

У анонсе гульні паведамлялася аб тым, што распрацоўнікі абяцаюць захаваць асновы гульнявога працэсу «клясычнае» вэрсіі гульні — *[[Counter-Strike|Counter-Strike 1.6]]*, а таксама дадаць новыя мапы для шматкарыстацкіх змаганьняў (сярод якіх будуць рэмэйкі старых мапаў з палепшанаю ґрафікаю), мадэлі байцоў ды зброя. У ліку іншых удасканаленьняў чакаліся он-лайн-табліцы рэкордаў й сыстэма аўтаматычнага падбору супернікаў. Мовілася аб тым, што гульня выйдзе пачаткам 2012 року, а ў 2011 годзе яна будзе прадэманстраваная на выставах PAX Prime ды Eurogamer Expo. Гульня распрацоўвалася для пэрсанальнага кампутара з апэрацыйнымі сыстэмамі Windows ды Mac OS X, і для гульнявых кансолей PlayStation 3 й Xbox 360 (там яна выйшла ў он-лайн-сэрвісах PlayStation Network ды Xbox Live адпаведна).

Некаторыя сайты выказалі здагадку, што *Counter-Strike: Global Offensive* базавацьмецца на апошняй вэрсіі гульнявога рухавіку Source, уласнай распрацоўкі Valve, на якой пабудаваныя ўсе апошнія гульні студыі; аднак у афіцыйным анонсе няма аніякіх удакладненьняў, датычных тэхналяґічнай часткі. Некалькі буйных сайтаў апублікавалі «трэйлер гульні», які насамрэч ё перамантаваным аматарам (у прыватнасьці, зьменены надпіс у канцы роліку) трэйлерам іншае часткі, *[[Counter-Strike Online]]*.

Прыкладна адначасова зь першымі навінамі-анонсамі гульні зьявіліся зьвесткі пра тое, што распрацоўнікі кампаніі Valve запрасілі найлепшых кібэрспартоўцаў, што гуляюць у *Counter-Strike*, для тэставаньня новае часткі; адзін з тэстараў апісаў свае ўражаньні ад знаёмства з працоўнаю вэрсіяю *Global Offensive* ў невялікім прэвію, у якім ён паведамляе пра тое, што «праект распрацаваны на абноўленым рухавіку Source», пацьвярджае зьвесткі пра новыя віды зброі і пра тое, што ў гульні будуць палепшаныя і пераробленыя вэрсіі старых мапаў («мапы выглядалі цудоўна, скіны гульцоў і анімацыя выдатныя, а мадэлі зброі надзвычай прыгожыя»); паводле тэстара гульня ўяўляе сабою працоўную вэрсію, але «выглядае лепш, ніж нейкая pre-beta».

15 жніўня 2011 року зьявіліся іншыя навіны адносна гульні: стала вядома, што студыя Hidden Path Entertainment, што супрацоўнічае з Valve, мае намер і пасьля выйсьця *Global Offensive* займацца абнаўленьнямі для *[[Counter-Strike: Source]]* (раўналежна з абнаўленьнямі *Global Offensive*), зьявіліся падрабязнасьці пра некаторыя дэталі гульнявога працэсу (так, грашовая сыстэма цалкам перапрацаваная, зьявіліся новыя выбухованебясьпечныя рэчы — кактэйль Молатава і ґраната-прынада, якая імітуе зброевыя стрэлы, зьбіваючы суперніка з панталыку).

20 жніўня 2011 року і некалькімі днямі пазьней сталі зьяўляцца навіны пра тое, што распрацоўнікі маюць намер зрабіць шматкарыстальніцкі рэжым шматплятформным, аднак такая сумяшчальнасьць будзе толькі з Windows-вэрсіяю, Mac-вэрсіяю й вэрсіяю для PlayStation 3; то бок уладальнікі гульні, што гуляюць на кансолі і гульцы, што гуляюць на пэрсанальных кампутарах, атрымаюць змогу змагацца разам на адных сэрвэрах. «Мы больш не жадаема падзяляць гульнявую індустрыю на адасобленыя адна ад аднае выспачкі» — пракамэнтаваў заяву пра падтрымку шматпляцоўнае гульні Ґейб Ньюэл, заснавальнік кампаніі Valve. Таксама было заяўлена, што вэрсія гульні для PlayStation 3 будзе ў поўнай меры падтрымліваць кіраваньне з клавіятуры й мышы (якія можна далучыць да кансолі з дапамогаю прадугледжаных партоў USB). Даступнае стандартнае кіраваньне з кантролера кансолі й кіраваньне з кантролера PlayStation Move.

Ґейб Ньюэл таксама выступіў з крытыкаю Microsoft, адзначыўшы празьмерную закрытасьць праґрамнае плятформы, што не якая дазваляе рэалізаваць шматлікія сеткавыя функцыі, у тым ліку сумесную гульню зь іншымі плятформамі (менавіта што па гэтай прычыне сумесная гульня з гульцамі Xbox 360 ня можа быць рэалізаваная).

26 жніўня 2011 року выйшаў першы афіцыйны трэйлер гульні, у якім былі прадэманстраваныя ґрафіка (ужываньне апошняй на момант распрацоўкі гульні вэрсіі рухавіку Source), гульнявы працэс (уключаючы новае мэню куплі зброі), мапы й узбраеньне.

6 верасьня 2011 року стала вядома, што *Counter-Strike: Global Offensive* будзе прадстаўленая на гульнявой выставе «ИгроМир 2011». На выставе будзе ўпершыню ў сьвеце паказаная ПК-вэрсія гульні.

19 верасьня 2011 року стала вядома, што ў новай гульні будзе даступны гэтак званы «казуальны рэжым». Навакі здолеюць гуляць індывідуальна; гульня для іх будзе прасьцейшаю, а зброю ня трэба будзе набываць.

22 верасьня 2011 року кампанія Valve заявіла пра тое, што ў ліку шматкарыстальніцкіх рэжымаў будуць рэжымы *Arsenal: Demolition* ды *Arsenal: Arms Race*. Гэтыя рэжымы ўпершыню былі прадстаўленыя ў аматарскім модзе *[[Gun Game]]* для *[[Counter-Strike: Source]]*; распрацоўнікам гульні яны спадабаліся, таму было вырашана запрасіць аўтараў моду да працы над новаю часткаю.

1 кастрычніка 2011 року адзін з распрацоўнікаў Valve паведаміў, што кампутарная вэрсія гульні не адрозьнівацьмецца ад кансольнае.

У пачатку лістапада прадстаўнікі Valve паведамілі, што адкрытае бэта-тэставаньне гульні, якое плянавалася пачаць у кастрычніку, адкладаецца ў сувязі з жаданьнем аўтараў папрацаваць над гульнёю, перш чым выводзіць яе на публіку.

18 лістапада 2011 року кампанія Valve паведаміла, што закрытае бэта-тэставаньне пачнецца 30 лістапада.

4 чэрвеня 2012 року Valve на выставе E3 абвясьціла дату выйсьця *Counter-Strike: Global Offensive*, якая прызначаная на 21 жніўня 2012 року, і кошт, які для ўсіх плятформаў складае 14,99$.

8 жніўня 2012 року стала даступная перадзамова гульні ў службе лічбавага распаўсюджваньня Steam. Таксама было абвешчана, што адкрытае бэта-тэставаньне стартуе 14 жніўня, аднак яно будзе даступнае для тых, хто скарыстаўся перадзамоваю гульні.

15 жніўня 2012 року Valve у сваім блоґу апублікавалі поўную статыстыку бэта-тэсту пачынаючы зь 1 сьнежня 2011 року і да 15 жніўня 2012.

16 жніўня 2012 стала вядома, што ўсе, хто перадзамовіў *Counter-Strike: Global Offensive*, у падарунак атрымаюць рэч з *[[Team Fortress 2]]* — зброю для снайпэра, зробленую ў выглядзе *[[AWP]]*. AWPer Hand атрымалі ўсе, хто перадзамовіў *CS:GO* у *Steam* да 21 жніўня.

22 жніўня 2012 року (а 21:00 па Менску) адбыўся рэліз гульні ў Steam. У той жа дзень выйшла першае абнаўленьне.

### Падтрымка гульні пасьля выпуску
1 кастрычніка 2012 року выйшла чарговае абнаўленьне, якое дадало дзьве новыя мапы: *de_vertigo* — для клясычнага рэжыму й *ar_monastery* — для «Гонкі ўзбраеньняў», таксама даданы новы гульнявы спаборніцкі рэжым на ранґі — «Клясычны спаборніцкі», і 5-ступеністая сыстэма штрафаў за выхад з матчу. Пры першым дачасным выхадзе гульцу будзе заблякаваны спаборніцкі рэжым на 5 хвілінаў, пры другім — 30 хвілінаў, трэцім — 2 гадзіны, чацьвертым— 24 гадзіны, пятым — тыдзень. У тым выпадку, калі гулец не парушае цягам тыдня, узровень штрафу зьніжаецца да папярэдняй прыступкі.

25 кастрычніка 2012 року выйшла абнаўленьне, што ўлучае ў сябе *GOTV* і скіл-ґрупы спаборніцкага рэжыму. З гэтага часу пры пошуку матчу і фармаваньні каманды гульня арыентуецца на ўзровень гульца (лідэра лобі), зароблены ў спаборніцкім рэжыме. Ранґ даецца па сканчэньні 10 пераможных матчаў.

15 лістапада 2012 року выйшла чарговае абнаўленьне, што зьмяшчае, акрамя выпраўленых памылкаў, зьмены ў балянсе кактэйлю Молатава і запальных ґранатаў. З гэтага часу агонь можна патушыць дымавою ґранатаю. У ліку іншых зьменаў: агонь распаўсюджваецца хутчэй, але паменшаны радыюс распаўсюджваньня; агонь цяпер не запавольвае рухаў; адрэґуляваная прабіўная здольнасьць агню.

У абнаўленьні ад 23 студзеня 2013 року рэалізаваны афіцыйны рэжым «Бой насьмерць» (). Падтрымліваюцца ўсе мапы клясычнага рэжыму і мапы рэжыму «Падрыў аб’екта». Пры падтрымцы прафэсійных гульцоў супольнасьці ўнесеныя зьмены ў балянс і аддачу зброі, а таксама ў мэню куплі: узнагарода за забойства з *AWP* павялічаная з $50 да $100, *[[Glock 18|Glock-18]]* замацаваны толькі за камандаю тэрарыстаў, *[[Five-Seven|Five-SeveN]]* замацаваны толькі за камандаю адмысвойскаў, кошт кактэйля Молатава для тэрарыстаў зьніжаны да $500. Запушчанае закрытае бэта-тэставаньне майстэрні () для стваральнікаў мапаў.

30 студзеня 2013 року ў мэню «Гуляць зь сябрамі» даданая магчымасьць назіраньня за гульнёю сябра, які гуляе на афіцыйным спаборніцкім сэрвэры, з дапамогай *GOTV*. 21 сакавіка 2013 року ў гульню была даданая мапа для клясычнага рэжыму *cs_militia*. Таксама была кардынальна зьмененая сыстэма выратаваньня закладнікаў: цяпер іх нельга будзе забіць, нанясеньне калецтваў, як і раней, караецца грашовым штрафам, а для таго, каб адмысвойскі даставілі закладнікаў у зону выратаваньня, яны мусяць несьці іх на сабе, калі ў папярэдніх вэрсіях Counter-Strike закладнікі проста йшлі за імі. Акрамя гэтага, адмысвайсковец можа цягнуць на сабе толькі аднаго закладніка.

14 жніўня 2013 року гульня атрымала ґлябальнае абнаўленьне Arms Deal, што ўнесла ў гульню калекцыі з рознымі разфарбоўкамі («скінамі») для зброі. Атрымаць разфарбоўку на хоць якую зброю можна рознымі спосабамі: напрыканцы матчу выпадковым чынам выпадковаму гульцу выпадае «дроп», набыць ключ і кейс ў гульні або набыць на гандлёвай пляцоўцы. Рэчы, што могуць выпасьці: расфарбоўка (некалькіх ґатункаў — стандартнага, прамысловага ґатунку, вайсковага ґатунку, забароненага, затаемнага або тайнага); нож (зь лязом-гычком, сьцізорык, багнет-нож, багнет-нож M9, карамбіт, паляўнічы, балісонґ, фальшыён, Ценявыя кінжалы й нож Боўі); або ж кейс, што зьмяшчае мноства «скіноў» ды нажоў. Дадатак дазволіў калекцыянаваць, набываць і прадаваць зброю. Дададзена больш за 100 тыпаў відазьмененага ўзбраеньня. Таксама гульцы атрымалі M4A1-S ды USP-S з глушніком.

21 жніўня 2013 року гульні Counter-Strike: Global Offensive споўніўся роўна адзін рок. У гонар гэтае падзеі студыя Valve апублікавала статыстыку гульні. Усяго гульцамі было зроблена стрэлаў — 90,623,305,670; трапленьняў па гульцах — 18,124,661,134; усяго забойстваў — 6,524,878,008; стрэлаў у голаву — 2,253,969,830; забойстваў нажом — 508,661; выратаваных закладнікаў — 5,407,652; усяго бомбаў было абясшкоджана — 60,889,023.

У жніўні 2014 року на Gamescom адбыўся чэмпіянат ESL One Cologne па CS:GO з прызавым фондам у 250 тысячаў даляраў. Прыз у 100 тысячаў даляраў атрымала каманда *Ninjas in Pyjamas* з Швэцыі.

11 лістапада 2014 року выйшла чарговая апэрацыя — так званае мерапрыемства, што праводзіцца ў гульні, падчас якога зьяўляюцца пэўныя місіі — пад назваю «Аванґард» (). Гульцам сталі даступныя 6 новых мапаў, на якіх неабходна выконваць місіі дадзенае апэрацыі — Backalley, Bazaar, Facade, Marquis, Season ды Workout. Апэрацыя скончылася ў сакавіку 2015 року.

10 сьнежня 2014 року выйшла абнаўленьне для мапы *de_train*, што ўключае перапрацоўку тэкстураў і ґрафікі, а таксама дапрацоўку па частцы ґеймплэю.

8 студзеня 2015 року былі даданыя кейсы пад назваю Chroma Case, што ўключаюць новыя расфарбоўкі для зброі і нажоў.

31 сакавіка 2015 року было выпушчанае буйное абнаўленьне, што ўлучае ў сябе зьмены ў адлюстраваньні дымавых ґранатаў, а таксама запаволеньне хуткасьці руху з снайпэрскімі вінтоўкамі з актываваным прыцэлам; былі ўнесеныя нязначныя зьмены на такіх мапах, як Cache, Cobblestone, Dust II, Mirage, Overpass ды Train; з асноўнага складу мапаў быў прыбраны de_nuke, замест якой дадалі мапу de_train; зьменшылі колькасьць набояў у пісталеце Tec-9 з 32 да 24; панізілі дакладнасьць стральбы на далёкіх адлегласьцях; павялічылі кошт на вінтоўку M4A1-S з 3100$ да 3200$ і іншае.

21 студзеня 2016 року гульня стала даступнаю на Xbox One, стаўшы адной з гульняў ініцыятывы па зваротнай сумяшчальнасьці гульняў на Xbox 360 ад Microsoft.

18 лютага 2016 року было выпушчанае чарговае буйное абнаўленьне, што зьмяшчае новую апэрацыю — Operation Wildfire (). У гульню дададзены новы кейс пад назваю «Operation Wildfire Case», што зьмяшчае найпапулярнейшыя рэчы з майстэрні Steam. Гульцам сталі даступныя для гульні новыя мапы — Empire, Mikla, Royal, Santorini, Tulip, Cruise ды Coast. Мапа Nuke была абноўленая. Апэрацыя скончылася 15 ліпеня 2016 року.

28 красавіка 2016 року было выпушчанае буйное абнаўленьне, што ўлучае ў сябе зьмены ў гуках, выпраўленьні памылак. Таксама дададзены новы кейс Chroma 3 Case, што ўлучае 17 новых расфарбоўкаў зброі; была зьмененая шкода ад кактэйля Молатава й запальнае ґранаты на 40 шкоды ў сэкунду, незалежна ад таго, якія паказьнікі ўсталяваныя на сэрвэры; усталяваныя сэрвэры на Чылі; навіны ў галоўным мэню адлюстроўваюцца на мове, абранай для гульні карыстальнікам.

16 чэрвеня 2016 року было выпушчанае буйное абнаўленьне, што дадало кейс Gamma Case (мае 17 новых расфарбовак зброі, 7 новых расфарбовак для нажоў — усяго 30 нажоў), апэрацыя Wildfire стала недаступнаю для набыцьця, хоць яе ж працягнулі на месяц; на пачатковых ранґах навікі атрымлівацьмуць больш досьведу за канец звычайнае гульні; спаборніцкая гульня стала даступнаю раней, а менавіта на 2 гульнявым ранґу. Былі абноўленыя прайм-акаўнты: прайм-акаўнты атрымаюць тыя гульцы, якія далучаць далягук у адмысловым разьдзеле, а таксама дасягнуць мінімум 21 гульнявога ранґу або мэдалю за службу. Падчас гульні за бота, гулец зможа атрымаць грошы за пераможаны раўнд ужо на свой рахунак, а не на рахунак бота. Нязначна зьмененыя каманды ды іх змогі. На кампутарах з АС [Mac] усталяваны рэжым прамога далучэньня мышы, зьмененыя шрыфты й іхні памер у галоўным мэню.

17 чэрвеня 2016 року выпушчанае невялікае абнаўленьне, у якім зьмененыя гукі ад першае асобы й перанабіцьця драбавікоў Nova ды Sawed-Off. Даданая функцыя прайграваньня гуку ў мэню Alt+Tab на Windows ды Linux. На Mac зьменены выгляд шрыфтоў у кансолі, выпраўленыя некаторыя памылкі ў паўнаэкранным рэжыме.

14 верасьня 2017 гульня была афіцыйна запушчаная ў Кітаі, выдавецтвам выступіла кампанія Beijing Perfect World. У гонар гэтага выйшла абнаўленьне, у якім дадалі новыя налепкі для кітайскіх гульцоў, пасьля былі дададзеныя ў міжнародную Steam вэрсію.

31 верасьня 2018 была выпушчаная адмысловая вэрсія, **Counter-Strike: Global Offensive Free Edition**, у Steam. У гэтай вэрсіі гульні даступная лішэ гульня з батамі, а таксама, замест сеткавае гульні — прагляд чужых сэансаў шляхам функцыі GOTV.

3 кастрычніка 2018 было выпушчанае новае абнаўленьне, што ўлучае ў сябе абнаўлёны дызайн пэрсанажаў боку спэцвойскаў на мапах Office, Nuke і Agency.

7 сьнежня 2018 року **Counter-Strike: Global Offensive** стала бескаштоўнаю, а тым хто набыў яе выдалі «**Прайм-статусы**», з дапамогаю якіх, пры падборы гульняў, гульцы з улучаным прайм-статусам траплялі толькі да тых хто меў той жа статус. Такім чынам Valve зьбіралася палепшыць якасьць матчмэйкінґу, аддзяліўшы прафэсійных гульцоў ад гакэраў. Прайм-статус можна атрымаць як платна, так і бескаштоўна, дайшоўшы да 21 узроўню і прывязаўшы свой нумар далягука да акаўнту Steam. Таксама з дадзеным абнаўленьнем у гульню быў уведзены новы рэжым «Danger Zone», які па сутнасьці ёсьць трохі зьмененаю каралеўскаю бітваю.

## Гульнявы працэс
:: *См. также [[Counter-Strike: Source#Игровой процесс|Counter-Strike: Source]], [[Counter-Strike: Condition Zero#Игровой процесс|Counter-Strike: Condition Zero]], [[Counter-Strike#Игровой процесс|Counter-Strike]]*

*Counter-Strike: Global Offensive* шмат у чым падобная на *[[Counter-Strike: Source]]* з папраўкаю на палепшаную ґрафіку і зьмены ў балянсе гульні.

Эканамічны складнік гуляе важную ролю ў ґеймплэі. Гульцы атрымліваюць адпаведныя грашовыя ўзнагароды за выйгрыш або пройгрыш раўнду і забойства гульцоў варожае каманды. На атрыманыя грошы можна набываць зброю ды рыштунак. Сыстэма штрафаў прадугледжвае штраф (зьняцьце сродкаў зь віртуальнага рахунку гульца) за забойства хаўрустніа па камандзе (300$), а таксама штраф за нанясеньне шкоды закладнікам (ад 30$ да 1500$)

### Ґрупаваньні
Як і ранейша ў сэрыі, у Global Offensive вайна йдзе між двума ґрупаваньні — спэцвойскамі ды тэрарыстамі.

; Тэрарысты
* Анархісты () (ЗША)
* Балканы () (Паўднёвая Эўропа)
* Піраты () (Самалі)
* Прафэсіяналы () (ЗША)
* Пазразьдзел Фэнікс () (Усходняя Эўропа)
* Сэпаратысты () (Гішпанія, Францыя)
* Элітны падразьдзел () (Бліжні Ўсход)

; Спэцвойскі
* FBI (ЗША)
* GIGN (Францыя)
* GSG-9 (Нямеччына)
* IDF (Ізраіль)
* SAS (Вялікабрытанія)
* SEAL Team 6 (ЗША)
* SWAT (ЗША)

### Радыёпаведамленьні
Гульцы, апроч ужываньня галасавое лапатухі, могуць абменьвацца кароткімі радыёпаведамленьнямі. Паведамленьне або рапарт пэрсанаж гульца прамаўляе ў голас, таксама яно адлюстроўваецца на дысплэі ў тэкставым выглядзе для іншых гульцоў.

### Зброя
Для ўсяго арсэнала гульца прадастаўлена 5 слотаў: першы — для першараднае зброі (то бок, для драбавікоў, пісталетаў-кулямётаў, вінтовак ды кулямётаў); другі — для пісталета або рэвальвэра (другараднае зброі); трэці — для зьроі бліжняга бою (то бок, для нажэй ды тэйзэра); чацьверты — для ґранатаў; пяты — для бомбы (яе могуць насіць толькі тэрарысты на мапах кшталту Bomb/Defuse).

## Кібэрспартовая дысцыпліна
Гульня «CS:GO», як і яе папярэдніцы Counter-Strike ды Counter-Strike:Source, ёсьуь кібэрспартоваю дысцыплінаю. Найбуйнейшымі турнірамі ёсьць major турніры, што праводзяцца з падтрымкаю Valve. Найпершы такі турнір DreamHack Winter 2013 меў прызавы фонд у $250,000. На гэтым турніры перамагла каманда Fnatic. Другі Major турнір ESL Major Series One: Katowice 2014 меў прызавы фонд $250,000 і праходзіў у месты Катавіцы ў сакавіку 2014 року, дзе атрымала перамогу каманда Virtus.pro. У тым жа годзе, у жніўні, праходзіў таксама ESL One: Cologne 2014, што меў прызавы фонд у памеры $250,000. На ім перамагла каманда Ninjas in Pyjamas.

## Крыніцы

Катэгорыя:Кампутарныя гульні з трохмернай графікай
Катэгорыя:Гульні пад Windows
Катэгорыя:Гульні для macOS
Катэгорыя:Гульні для Xbox 360
Катэгорыя:Гульні для PlayStation 3
Катэгорыя:Шматкарыстальніцкія онлайнавыя гульні
Катэгорыя:Шутэры ад першай асобы
Катэгорыя:Шматкарыстальніцкія кампутарныя гульні
Катэгорыя:Кампутарныя гульні, распрацаваныя ў ЗША